රුපියල් ලක්ෂ 30 කට වැඩි වටිනාකමකින් යුතු විදේශ මුදල් තොගයක් කොළඹ සිට තායිලන්තයේ බැංකොක් නුවරට රැගෙන යාමට උත්සාහ ගත් ශ්‍රී ලාංකිකයන් දෙදෙනකු කටුනායක ගුවන්තොටුපොළ රේගුව මගින් අත්අඩංගුවට ගෙන ඇත.පෙරේදා (25) දහවල් කාලයේ දී බැංකොක් නුවර බලා පියාසර කිරීමට නියමිතව තිබු ගුවන් යානයකින් මේ දෙදෙනා ශ්‍රී ලංකාවෙන් පිටත්වීමට සිටියදී මෙලෙස රේගු බලධාරින්ගේ අත්අඩංගුවට පත්ව තිබෙන අතර අමෙරිකානු ඩොලර් 26300 ක් තායිලන්ත බාත් 5920 ක් හා චීන යුවාන් 1175 ක් ඔවුන් ළඟ තිබී සොයා ගත් බව ගුවන්තොටුපළ රේගුව සඳහන් කරයි.රේගු නිලධාරින්ගේ අත්අඩංගුවට පත් සැකකරුවන් මහනුවර හා කොළඹ පදිංචිකරුවෝ බවට අනාවරණය කරගෙන ඇත..